Diari Oficial de la Generalitat Valenciana


Sumari del DOGV 5760, del 12-05-2008 (2008/5913)

ACORD de 9 de maig de 2008, del Consell, pel qual es determina la forma d'aplicació de les mesures cautelars vigents en l'àmbit territorial afectat pel projecte del Pla Rector d'Ús i Gestió del Parc Natural de la Tinença de Benifassà, durant la seua tramitació.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5760

Data del DOGV
:   12-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5913


Data del document
:   09-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * reserva natural
    * protecció del paisatge
    * programa d'actuació

ACORD de 9 de maig de 2008, del Consell, pel qual es determina la forma d'aplicació de les mesures cautelars vigents en l'àmbit territorial afectat pel projecte del Pla Rector d'Ús i Gestió del Parc Natural de la Tinença de Benifassà, durant la seua tramitació. [2008/5913]  
El Consell, en la reunió del dia 9 de maig de 2008, va adoptar l'acord següent:  
Per Ordre de 29 d'abril de 2008, de la conselleria de Medi Ambient, Aigua, Urbanisme i Habitatge, es va acordar la iniciació del procediment d'elaboració i aprovació del Pla Rector d'Ús i Gestió del Parc Natural de la Tinença de Benifassà.  
Entretant culmina el procediment administratiu tendent a l'aprovació d'aquest pla, s'assegura la protecció i conservació de l'àmbit territorial afectat mitjançant el que estableix el vigent Pla d'Ordenació dels Recursos Naturals de la Tinença de Benifassà, aprovat mitjançant el Decret 57/2006, de 28 d'abril, del Consell, que és l'instrument bàsic per a l'ordenació d'activitats en el parc i de conformitat amb l'article 28 de Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana.  
Per aquesta raó, i a proposta del conseller de Medi Ambient, Aigua, Urbanisme i Habitatge, el Consell  
ACORDA  
Primer  
1. En l'àmbit territorial afectat pel procediment d'elaboració i aprovació del Pla Rector d'Ús i Gestió del Parc Natural de la Tinença de Benifassà regirà, durant el període transitori des de l'inici del procediment fins a l'aprovació d'aquest pla pel Consell, el vigent Pla d'Ordenació dels Recursos Naturals (PORN), tant pel que fa a les prescripcions d'usos i activitats previstes per a cadascuna de les unitats de zonificació previstes en el pla esmenat, com al règim d'autorització que, si és el cas, haja d'aplicar-se a cadascuna d'aquelles.  
2. Per a qualsevol altra actuació, obra o projecte no previst específicament en el PORN, i que per raó de les seues característiques comporte, o puga comportar, una transformació sensible de la realitat física i biològica o puga dificultar o impossibilitar la consecució dels objectius del pla que es tramita, s'haurà de sotmetre a informe previ, preceptiu i vinculant, de la conselleria de Medi Ambient, Aigua, Urbanisme i Habitatge.  
Segon  
En els supòsits en què s'haja d'emetre informe previ a l'autorització de qualsevol actuació o activitat, aquest informe haurà de tenir explícitament en compte la compatibilitat de l'actuació de què es tracte amb els objectius genèrics del pla que es tramita, com també la seua adaptació a les previsions dels documents d'ordenació i gestió vigents que siguen d'aplicació a cada sector.  
Tercer  
Les mesures cautelars a què es referix el present acord estaran vigents fins a l'aprovació del corresponent Pla Rector d'Ús i Gestió.  
Quart  
El present acord produirà efectes des de l'endemà de la seua publicació en el Diari Oficial de la Comunitat Valenciana.  
Contra el present acord, les persones interessades podran interposar recurs contenciós administratiu en el termini de dos mesos, comptadors a partir de l'endemà de la publicació d'aquest acord en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present acord en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 9 de maig de 2008  
El vicepresident primer i secretari del Consell,  
VICENTE RAMBLA MOMPLET